laion/Wikipedia-Exotic huggingface dataset:
დარას ზავი

დარას ზავი, ორმოცდაათწლიანი ზავი — სამშვიდობო ხელშეკრულება ბიზანტიასა და ირანს შორის მათი სახელმწიფოების სასაზღვრო პუნქტ დარაში 562 წელს. ირანისა და ბიზანტიის ელჩებს შორის მოლაპარაკებისას ერთ-ერთი მთავარი ეგრისის (ლაზიკის) საკითხის გადაწყვეტა იყო. სადავო საგნად იქცა სვანეთის საკითხიც. მოლაპარაკებიასა გადაწყდა, რომ ირანელები გაიყვანდნენ ჯარს ეგრისის ტერიტორიიდან და ამ ქვეყანას დაუთმობდნენ ბიზანტიელებს, მაგრამ ირანელებმა უარი განაცხადეს ეგრისის სამეფოში შემავალი სვანეთის საერისთავოს დათმობაზე. ბიზანტიის ელჩმა, პეტრემ, ამ სადავო საკითხზე მოლაპარაკება გააგრძელა ქალაქ ბითარმაისში ირანის შაჰ ხოსრო I ანუშირვანთან, მაგრამ უშედეგოდ, სვანეთი ირანის გავლენის ქვეშ დარჩა 590 წლამდე. ეგრისის დიდი ომი სამშვიდობო ხელშეკრულებების სია ლეთოდიანი დ., ენციკლოპედია „საქართველო“, ტ. 2, თბ., 2012. — გვ. 318.
სსრ კავშირის შექმნის ხელშეკრულება

სსრ კავშირის შექმნის ხელშეკრულება — დოკუმენტი, რომლითაც იურიდიულად გაფორმდა 1917 წლის 25 ოქტომბრის (7 ნოემბრის) ბოლშევიკური გადატრიალების შემდეგ რუსეთის ყოფილი იმპერიის ნანგრევებზე წარმოქმნილი გასაბჭოებული რესპუბლიკების გაერთიანება და ახალი იმპერიის — საბჭოთა კავშირის — დაარსება. საქართველო ამ გაერთიანებაში შევიდა არა როგორც ცალკე სუბიექტი, არამედ როგორც ამიერკავკასიის ფედერაციის წევრი სახელმწიფო (მოკავშირე რესპუბლიკის სტატუსი საქართველომ მიიღო 1936 წელს, ამიერკავკასიის ფედერაციის დაშლის შემდეგ). დეკლარაციით გამოცხადდა და ხელშეკრულებით განმტკიცდა, რომ ერთ საკავშირო სახელმწიფოდ — საბჭოთა სოციალისტური რესპუბლიკების კავშირად — გაერთიანდა 4 მოკავშირე რესპუბლიკა: რსფსრ, უკრაინის სსრ, ბელორუსიის სსრ და ამიერკავკასიის სფსრ (საქართველო, სომხეთი, აზერბაიჯანი). ხელშეკრულების პროექტი 1922 წლის 29 დეკემბერს განიხილა და მიიღო ოთხივე რესპუბლიკის „სრულუფლებიანი დელეგაციების“ კონფერენციამ, 30 დეკემბერს კი დაამტკიცა სსრკ საბჭოების I-მა ყრილობამ. დეკლარაციამ და ხელშეკრულებამ შეადგინა სსრკ პირველი კონსტიტუცია. ხელშეკრულების მოქმედება შეწყდა 1991 წლის დეკემბერში, როდესაც სსრ კავშირში შემავალი რესპუბლიკების ძალისხმევით მოხდა ხელშეკრულების დენონსაცია და სსრკ-ის ლიკვიდაცია. ბელორუსიის, უკრაინისა და რუსეთის ხელმძღვანელებმა 1991 წლის 8 დეკემბერს ხელი მოაწერეს ბელოვეჟის შეთანხმებას, რითაც დაადასტურეს სსრკ-ის დაშლა და განაცხადეს დამოუკიდებელ სახელმწიფოთა თანამეგობრობის შექმნის შესახებ. შეთანხმებას დსთ-ს შექმნის შესახებ 1991 წლის 21 დეკემბერს შეუერთდნენ აზერბაიჯანი, თურქმენეთი, მოლდოვა, სომხეთი, ტაჯიკეთი, უზბეკეთი, ყაზახეთი და ყირგიზეთი (მოგვიანებით დსთ-ს საქართველოც შეუერთდა). 1991 წლის 25 დეკემბერს სსრ კავშირმა, როგორც საერთაშორისო სამართლის სუბიექტმა, შეწყვიტა თავისი არსებობა. საბჭოთა იმპერიის დაშლის შედეგად საქართველომ, ისევე როგორც სხვა ყოფილმა მოკავშირე რესპუბლიკებმა, მიიღო დამოუკიდებელი სახელმწიფოს სტატუსი. სამშვიდობო ხელშეკრულებების სია ფუტკარაძე ი., ენციკლოპედია „საქართველო“, ტ. 2, თბ., 2012. — გვ. 363-364.
კობა შალამბერიძე

კობა შალამბერიძე (დ. 15 ოქტომბერი, 1984, ქუთაისი) — ქართველი ფეხბურთელი, ლანჩხუთის „გურიას“ ნახევარმცველი. უმაღლესი ლიგის 2013-2014 წლების სეზონის დაწყებამდე საფეხბურთო კლუბ ლანჩხუთის „გურიაში“ მომხდარი არეულობის ფონზე შალამბერიძემ და კიდევ შვიდმა ფეხბურთელმა გურულთა რიგები გაურკვეველი დროით დატოვეს, თუმცა საბოლოოდ ამისდა მიუხედავად კობა შალამბერიძე „გურიას“ დაუბრუნდა და უკვე ჩემპიონატის მეორე ტურიდან მოყოლებული გუნდის ღირსებას იცავდა, 2014 წლის იანვარში გარიერა გორის „დილაში“ განაგრძო. სეზონის დასრულების შემდეგ ისევ „გურიაში“ განაგრძო კარიერა. პროფილი Transfermarkt-ზე (ინგლისური) პროფილი Soccerway-ზე (ინგლისური)
ოთარ კორღალიძე

ოთარ კორღალიძე (დ. 2 სექტემბერი 1960) — ქართველი ფეხბურთელი და ფეხბურთის მწვრთნელი. თავისი ხანგრძლივი საფეხბურთო კარიერის განმავლობაში მან ითამაშა საქართველოს, ავსტრიის, ესტონეთისა და აზერბაიჯანის საფეხბურთო ლიგებში. მისივე ანგარიშზეა საბჭოთა პირველობაში რამდენიმე სეზონი „გურიას“, „ტორპედოს“ და „დინამოს“ შემადგენლობებში. საფეხბურთო კარიერის დასრულების შემდეგ ოთარ კორღალიძე წვრთნიდა სამ თბილისურ კლუბს, საფეხბურთო კლუბ „თბილისს“, „არსენალს“ და „დინამოს“. მისი შვილი, ლევან კორღალიძე, რომელიც ასევე ფორვარდია, გამოდიოდა საქართველოს ეროვნული ნაკრების რიგებში. საინტერესო ფაქტია, რომ ლევან კორღალიძემაც მამის მსგავსად პროფესიონალური ფეხბურთის თამაში ლანჩხუთის „გურიაში“ დაიწყო. პროფილი legioner.kulichki.com-ზე
ვიქტორ ხლუსი

ვიქტორ ხლუსი (უკრ. Хлус Віктор Іванович; დ. 12 თებერვალი, 1958) — უკრაინელი და საბჭოთა ფეხბურთელი, თავდამსხმელი. 1987–1989 წლებში გამოდიოდა ლანჩხუთის „გურიას“ შემადგენლობაში, როდესაც ეს კლუბი საბჭოთა კავშირის უმაღლეს ლიგაში ჩაირიცხა. ხლუსი, 1988 და 1989 წლებში კლუბის საუკეთესო ბომბარდირიც გახდა. ამჟამად დაქორწინებულია ოლიმპიურ ჩემპიონ სტელა ზახაროვაზე. დინამო კიევი საბჭოთა კავშირის ჩემპიონატი ჩემპიონი: 1980, 1981, 1985 ვიცე-ჩემპიონი: 1982 საბჭოთა კავშირის თასი თასის მფლობელი: 1982 აკოფოვი, გარუნ; ენუქიძე, ჯიმშერ (1987). ფეხბურთი — 87 : (ცნობარი). თბ.: საქ. კპ ცკ-ის გამ-ბა.  აკოფოვი, გარუნ; ენუქიძე, ჯიმშერ (1986). ფეხბურთი — 86 : (ცნობარი). თბ.: საქ. კპ ცკ-ის გამ-ბა.  აკოფოვი, გარუნ; ენუქიძე, ჯიმშერ (1985). ფეხბურთი — 85 : (ცნობარი). თბ.: საქ. კპ ცკ-ის გამ-ბა.  აკოფოვი, გარუნ; კაკაბაძე, დავით (1984). ფეხბურთი — 84 : (ცნობარი). თბ.: საქ. კპ ცკ-ის გამ-ბა.  აკოფოვი, გარუნ; კაკაბაძე, მიხეილ (1983). ფეხბურთი — 83 : (ცნობარი). თბ.: საქ. კპ ცკ-ის გამ-ბა.  აკოფოვი, გარუნ; კაკაბაძე, მიხეილ (1982). ფეხბურთი — 82 : (ცნობარი). თბ.: საქ. კპ ცკ-ის გამ-ბა.  აკოფოვი, გარუნ; კაკაბაძე, მიხეილ (1981). ფეხბურთი — 81 : (ცნობარი). თბ.: საქ. კპ ცკ-ის გამ-ბა.  აკოფოვი, გარუნ; კაკაბაძე, მიხეილ (1980). ფეხბურთი — 80 : (ცნობარი). თბ.: საქ. კპ ცკ-ის გამ-ბა.  ხარაბაძე, თამაზ; კილაძე, ენვერ (რედ.) და სხვ. (1987). ფეხბურთი — 87 : ცნობარი ლანჩხუთის „გურიის“ შესახებ. ლანჩხუთი.  Алешин, Павел (1987). Футбол — 87 : Справочник – календарь. М.: Московская правда.  FootballDatabase.eu · FootballFacts.ru ↑ Футбол — 87 : Справочник – календарь / сост.: Алешин, Павел; М.: Московская правда. 1987. — გვ. 82. წაკითხვის თარიღი: 17 იანვარი, 2019.
No Scrubs

„No Scrubs“ — ჯგუფ TLC-ს პირველი სინგლი ალბომიდან FanMail. გამოიცა 1999 წლის 23 იანვარს. სიმღერის ავტორები არიან, კევინ "Shekspere" ბრიგზი, კენდი ბურუსი, ტამეკა კოტლი და ლიზა ლოპესი. წამყვან ვოკალს როზონდა თომასი ასრულებს. სინგლის გაყიდვების მაჩვენებელი 6 მილიონს შეადგენს და 161 ადგილზეა მსოფლიოში ყველაზე გაყიდვად სინგლებს შორის . No Scrubs-მა გრემის 2 ჯილდო მოიპოვა,ასევე Billboard Hot 100-ში 1 ადგილზე მოხვდა და ოთხი კვირის განმავლობაში ინარჩუნებდა პოზიციას. სინგლს პლატინის სტატუსი მიენიჭა ამერიკაში, დიდ ბრიტანეთსა და ახალ ზელანდიაში. აშშ CD სინგლი "No Scrubs" (ალბომის ვერსია) - 3:39 "No Scrubs" (ინსტრუმენტული) - 3:37 ევროპული CD სინგლი "No Scrubs" (ალბომის ვერსია) - 3:37 "No Scrubs" (მთავარი მიქსი ლიზა ლოპესის რეპით) (ცენზურის გარეშე) - 4:00 "No Scrubs" (ინსტრუმენტული) - 3:37 "Silly Ho" (ალბომის ვერსია) - 4:16 ბრიტანული CD 1 "No Scrubs" (ალბომის ვერსია) - 3:37 "No Scrubs" (მთავარი მიქსი ლიზა ლოპესის რეპით) (ცენზურის გარეშე) - 4:00 "Silly Ho" (ალბომის ვერსია) - 4:16 ბრიტანული CD 2 "No Scrubs" (ალბომის ვერსია) - 3:39 "Waterfalls" (რადიოს ვერსია) - 4:19 "Creep" (რადიოს ვერსია) - 4:26 ↑ Song Of The Day: TLC – No Scrubs. დაარქივებულია ორიგინალიდან — 2012-06-18. ციტირების თარიღი: 2013-10-07. ↑ No Scrubs. ↑ 3.00 3.01 3.02 3.03 3.04 3.05 3.06 3.07 3.08 3.09 No Scrubs - Charting ↑ Danish peak ↑ German Charts - TLC. დაარქივებულია ორიგინალიდან — 2016-05-31. ციტირების თარიღი: 2013-10-07. ↑ Irish Charts Search 'No Scrubs' ↑ Italian Top Singles of 1999 ↑ UK Charts Search 'No Scrubs' ↑ Allmusic - TLC Charting ↑ ARIA Charts - End of Year Charts - Top 100 Singles 1999. Aria.com.au. ციტირების თარიღი: 2012-04-10. ↑ Billboard Top 100 - 1999. დაარქივებულია ორიგინალიდან — 2006-11-10. ციტირების თარიღი: 2010-08-28.
უილიამ ადელინი

უილიამ ეთელინგი (ინგლ. William Ætheling), იგივე უილიამ ადელინი (დ. 5 აგვისტო, 1103 — გ. 25 ნოემბერი, 1120) — ინგლისის მეფის, ჰენრი I-ის ვაჟი, ნორმანდიის ნომინალური ჰერცოგი უილიამ III-ის სახელით. ის იყო სამეფო ტახტის მემკვიდრე, სანამ 17 წლის ასაკში გარდაიცვლებოდა ლა-მანშის სრუტეში, თეთრი გემის ტრაგედიის დროს. მისმა სიკვდილმა გამოიწვია ინგლისის სამოქალაქო ომი, რომელიც ანარქიის სახელითაა ცნობილი. უილიამი (1103-1120) - ეროვნული ბიოგრაფიის ლექსიკონი
გერმანიის წლის ფეხბურთელი

გერმანიის წლის ფეხბურთელის (გერმ. Fußballer des Jahres) ჯილდო 1960 წლიდან გაიცემა. 1996 წლიდან საუკეთესო ქალი ფეხბურთელი ჯილდოც გაიცემა. საუკეთესო ფეხბურთელის გამოვლენაში გერმანიის სპორტული ჟურნალისტების ასოციაცია (Verband der Deutschen Sportjournalisten) და სპორტული გამოცემა kicker მონაწილეობენ. „გერმანიის წლის ფეხბურთელი“ შესაძლებელია გახდეს როგორც გერმანელი, ასევე უცხოელი მოთამაშე. 2004 წელს ბრაზილიელი აილტონი გახდა პირველი უცხოელი ფეხბურთელი, რომელმაც ეს ჯილდო მიიღო. ამ დროისთვის „გერმანიის წლის ფეხბურთელად“ მიუნხენის ბაიერნის გერმანელი ფეხბურთელი ბასტიან შვაინშტაიგერი და ვოლფსბურგის ქალთა საფეხბურთო კლუბის ფეხბურთელი მარტინა მიულერია დასახელებული. ↑ [1]
ანატექსისი

ანატექსისი (ბერძ. ανάτηξις < ბერძ. ανά (ანა) — „ზევით“ + τηξις (ტაქსისი) — „გადნობა“) — ულტრამეტამორფული პროცესი; დედამიწის ქერქის ქვედა ნაწილის გადნობის პროცესი, რომელიც გამოწვეულია მაღალი ტემპერატურით. ტემპერატურის შემდგომი შემცირება იწვევს გამდნარი მასის დაკრისტალებას და თავისებური სტრუქტურისა და შედგენილობის მეტამორფული ქანების, ეგრეთ წოდებული ანატექტიტების წარმოქმნას. თუ ანატექსისის შედეგად წარმოქმნილი მაგმა დედამიწის ქერქში გადაადგილდა და ზედა დონეზე დაკრისტალდა, მაშინ ანატექსური და პირველადი მაგმური ქანები ერთმანეთისაგან აღარ განირჩევა. კლასიკური წარმოდგენა ანატექსისზე შემუშავებულია ფინელი გეოლოგის იაკობ სედერჰოლმის შრომებში (1907, 1926). გრანიტოიდული ანატექსისი გაედინება კონტინენტური ქერქის ფარგლებში, ზოგჯერ გრანიტოიდული ანატექსისი აღინიშნება ფუძე მაგმის ეგზოკონტაქტურ ინტრუზიებში. ტერმინი „ანატექსისი“ შემოიტანა გერმანელმა გეოლოგმა ერნსტ ვაინშენკმა (1865-1921) როგორც რეგიონული გადადნობის სინონიმი. ზოგიერთი მკვლევარი ანატექსისის გაგებაში გვთავაზობს უფრო ფართო შინაარსის შეტანას. ანატექსისის პროცესის პროდუქტია ანატექტიტი. ქართული საბჭოთა ენციკლოპედია, ტ. 1, თბ., 1975. — გვ. 431. ↑ 1.0 1.1 Геологический словарь в 2-х томах, М, 1978. ↑ ქართული საბჭოთა ენციკლოპედია, ტ. 1, თბ., 1975. — გვ. 431. ↑ სამთო ენციკლოპედია — ანატექსისი
დაგომისის შეთანხმება

დაგომისის შეთანხმება, სოჭის შეთანხმება — შეთანხმება ქართულ-ოსური კონფლიქტის მოწესრიგების პრინციპების შესახებ. მიიღეს 1992 წლის 24 ივნისს სოჭში. შედგება შესავლისა და 6 მუხლისაგან. დაგომისის შეთანხმება მიღწეულ იქნა საქართველოს რესპუბლიკის სახელმწიფო საბჭოს თავმჯდომარის, ედუარდ შევარდნაძისა და რუსეთის ფედერციის პრეზიდენტის ბორის ელცინის დაგომისში სამუშაო შეხვედრის შედეგად. შეთანხმების დადების მომენტიდან მხარეები კისრულობდნენ ვალდებულებას, განეხორციელებინათ ყველა ღონისძიება, რათა 1992 წლის 28 ივნისისათვის შეწყვეტილიყო შეიარაღებული შეტაკებები და ცეცხლის შეწყვეტის მომენტიდან 3 დღე-ღამის განმავლობაში გაეყვანათ შეიარაღებული ფორმირებანი შეხების ხაზის მიმდებარე დერეფნის შექმნის მიზნით. კონფლიქტში რუსეთის შეიარაღებული ძალების ჩართვის გამორიცხვის მიზნით, რუსეთის მხარეს 20 დღის განმავლობაში უნდა გაეყვანა ცხინვალის რაიონში დისლოცირებული 37-ე ინჟინერ-მესანგრეთა და 292-ე საბრძოლო ვერტმფრენთა პოლკები. აღნიშნულ ზონაში კონფლიქიტის მხარეების მონაწილეობით უნდა შექმნილიყო შერეული საკონტროლო კომისია, კომისიასთან კი - მეთვალყურეთა შერეული ჯგუფები. საკონტროლო კომისიასთან შეიქმნა შერეული ძალები მშვიდობის დამყარების და მართლწესრიგის დაცვის მიზნით. კომისია შედგებოდა ოთხი მხარის — საქართველოს, სამხრეთი ოსეთის, რუსეთისა და ჩრდილოეთი ოსეთის — წარმომადგენლებისგან. შერეული ძალები ყალიბდებოდა სამი შენაერთისგან — რუსულისგან, ქართულისა და ოსურისგან. დაგომისის შეთანხმება ძალაში შევიდა ხელმოწერის მომენტიდან. 2008 წელს რუსეთის მიერ საქართველოს წინააღმდეგ განხორციელებული სამხედრო აგრესიის შედეგად იმავე წლის 1 სექტემბერს საქართველომ შეწყვიტა დაგომისის შეთანხმების მოქმედება. სამშვიდობო ხელშეკრულებების სია ჭიჭინაძე მ., ენციკლოპედია „საქართველო“, ტ. 2, თბ., 2012. — გვ. 247. შევარდნაძე ე., „ფიქრი წარსულსა და მომავალზე“, თბილისი: ნეოსტუდია, 2018 [2006]. — გვ. 308, ISBN 978-9941-0-9783-6. ↑ Соглашение о принципах урегулирования грузинско-осетинского конфликта. ციტირების თარიღი: 2023-07-18. ↑ Будапештский документ 1994 года "На пути к подлинному партнерству в новую эпоху". ციტირების თარიღი: 2023-07-18.
მიგმატიტი

მიგმატიტი (ბერძნ. — mígma, ნათ. ბრ. mígmatos — ნარევი) — არაერთგვაროვანი, შერეული ქანი, რომელიც შედგება შემცველი მელანოკრატული მეტამორფული ქანისა და კვარციან-მინდვრისშპატიანი ან გრანიტის ძარღვებისაგან. მიგმატიტი წარმოიქმნება ქანებში ნივთიერების გარედან შეტანის ან მეტამორფული ქანების ნაწილობრივი დნობის შედეგად. ცნობილია მიგმატიტის სხვადასხვა მორფოლოგიური სახე: შრეებრივი მიგმატიტი (შემცველი ქანის შრეებრიობის ან ფიქლებრიობის თანხმობით ორიენტირებული ძარღვებით), აგმატიტი (ბრექჩიისებრი მიგმატიტი), პტიგმატიტი (ნაოჭა ძარღვებით) და სხვა. მიგმატიტი ფართოდ არის გავრცელებული ძველ გრანიტულ-გნაისურ კომპლექსებში. ქიმიური და ფიზიკური თვისებების მიხედვით მიგმატიტი სხვადასხვაგვარია. ტერმინი „მიგმატიტი“ შემოიტანა ფინელმა გეოლოგმა იაკობ სედერჰოლმმა 1907 წელს. მიგმატიტი — სტატია დიდი რუსული ენციკლოპედიიდან (რუსული) ყველაფერი გეოლოგიის შესახებ — მიგმატიტი (რუსული) შენგელია დ., ქართული საბჭოთა ენციკლოპედია, ტ. 6, თბ., 1983. — გვ. 677.
თეიმურაზ შარაშენიძე

თეიმურაზ შარაშენიძე (დ. 21 იანვარი, 1992, თბილისი) — ქართველი ფეხბურთელი, ფოთის „კოლხეთის“ თავდამსხმელი. საქართველოს თასის ფინალისტი: 2012/2013 პროფილი Transfermarkt-ზე (ინგლისური) პროფილი Soccerway-ზე (ინგლისური)
ვიტალი დარჩიძე

ვიტალი დარჩიძე (დ. 23 აგვისტო, 1981) — ქართველი ფეხბურთელი, ქედის „ბეთლემის“ ცენტრალური ნახევარმცველი პროფილი Transfermarkt-ზე (ინგლისური) პროფილი Soccerway-ზე (ინგლისური)
ვილი ისიანი

ვილი ისიანი (დ. 21 მარტი, 1991, ბოლნისი) — ქართველი ფეხბურთელი, ბოლნისის „სიონის“ თავდამსხმელი. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი უეფა-ს ოფიციალურ საიტზე (ინგლისური)
მინდია ბობღიაშვილი

მინდია ბობღიაშვილი (დ. 2 აგვისტო, 1983) — ქართველი ფეხბურთელი, პოზიციით მეკარე. 2013-14 წლების სეზონში იჯარის წესით ირიცხებოდა ლანჩხუთის „გურიაში“ ბოლნისის „სიონიდან“. 2014-2015 წლებში ქუთაისის „ტორპედოს“ რიგებში ჩაატარა მხოლოდ 3 მატჩი. 2015 წლიდან საფეხბურთო კლუბ „ზუგდიდის“ ფეხბურთელია. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი ზუგდიდის ოფიციალურ საიტზე[მკვდარი ბმული] (ქართული ენა)
რობერტას ფრიდრიკასი

რობერტას ფრიდრიკასი (ლიეტ. Robertas Fridrikas; დ. 8 აპრილი 1967) — ლიეტუველი და საბჭოთა ფეხბურთელი, თავდამსხმელი. იცავდა ვილნიუსის „ჟალგირისის“, ლანჩხუთის „გურიას“, მოსკოვის „ლოკომოტივის“, ვენის „აუსტრიის“, ვენის „ვაფ პროკარის“ და ლიეტუვის ეროვნული ნაკრების ღირსებას. საქართველოს ვიცე-ჩემპიონი (1990) და თასის მფლობელი (1990) ლანჩხუთის „გურიის“ შემადგენლობაში. ავსტრიის ორგზის ჩემპიონი (1991–92, 1992–93) და ორგზის თასის მფლობელი (1991–92, 1993–94) ვენის „აუსტრიის“ შემადგენლობაში. 1990–1995 წლებში ლიეტუვის ეროვნული ნაკრების ღირსებას იცავს, რომლის შემადგენლობაში 10 შეხვედრას ატარებს და 2 ბურთი გააქვს. აუსტრია ავსტრიის ჩემპიონატი 01 ﻿ ჩემპიონი: 1991–92, 1992–93 ავსტრიის თასი თასის მფლობელი: 1991–92, 1993–94 გურია ლანჩხუთი უმაღლესი ლიგა 02 ﻿ ვიცე-ჩემპიონი: 1990 საქართველოს თასი თასის მფლობელი: 1990 FootballFacts.ru · National Football Teams ↑ რობერტას ფრიდრიკასის საკავშირო, ეროვნული და საერთაშორისო საფეხბურთო ტურნირების სტატისტიკა. Фридрикас Робертас Брониславович — Родился: 08.04.1967, г. Каунас, Каунасский у., Литовская ССР. Амплуа: нападающий, полузащитник. footballfacts.ru. წაკითხვის თარიღი: 27 დეკემბერი, 2018. ↑ Vakhtang Bzikadze (6 იანვარი, 2003). FC Guria Lanchkhuti 1–0 FC Tskhumi Sukhumi. Georgia — Cup Final Details. 18.11.90, Tbilisi, Boris Paitchadze National Stadium. Att: 35000. Scorer: 1–0 Pridonashvili (95'). Guria Lanchkhuti: Avtandil Kantaria, Gocha Tkebuchava, Gocha Gujabidze, Badri Danelia, Romas Mazeikis, Davit Tsomaia, Nugzar Mikaberidze, Robertas Fridrikas (Levan Baratashvili 117'), Otar Korgalidze, Besik Phridonashvili, Temur Kabisashvili. Coach: Gigla Imnadze. Rec.Sport.Soccer Statistics Foundation. წაკითხვის თარიღი: 27 დეკემბერი, 2018. ↑ გია ტუხაშვილი (1 დეკემბერი, 2017). საქართველოს თასის ისტორიიდან: იცვლება თარიღიც, ადგილიც... თითქმის ტრადიციად იქცა, რომ თასის ფინალი საქართველოს დამოუკიდებლობის დღეს, 26 მაისს ტარდებოდა. ეს ტრადიცია მეორე გათამაშებიდან (1992 წლიდან) დამკვიდრდა, თორემ თასის პირველი გამარჯვებულის ვინაობა ნოემბრის თვეში გაირკვა: 1990 წლის 18 ნოემბერს, თბილისში, „დინამოს“ სტადიონზე გიგლა იმნაძის ხელმძღვანელობით მოასპარეზე ლანჩხუთის „გურიამ“ დამატებით დროში, ბესიკ ფრიდონაშვილის ერთადერთი გოლით, გიგა ნორაკიძის დამოძღვრილი სოხუმის „ცხუმი“ დაამარცხა. lelo.ge. წაკითხვის თარიღი: 27 დეკემბერი, 2018. ↑ „გურია“ (ლანჩხუთი) 1–0 (დდ) „ცხუმი“ (სოხუმი). საქართველოს თასი 1990 — პირველი გათამაშება. ლანჩხუთის „გურია“: ა. ქანთარია, გოჩა ტყებუჩავა, გოჩა გუჯაბიძე, ბადრი დანელია, რიმას მაჟეიკასი, დავით ცომაია, ნუგზარ მიქაბერიძე, რობერტას ფრიდრიკასი (ლევან ბარათაშვილი 117), ოთარ კორღალიძე, ბესიკ ფრიდონაშვილი, თემურ კაბისაშვილი. მწვრთნელი: გიგლა იმნაძე. გოლი: 1–0 ბესიკ ფრიდონაშვილი (95). 11 მარტი, 2013. საქართველოს სპორტის და ახალგაზრდობის საქმეთა სამინისტრო. წაკითხვის თარიღი: 27 დეკემბერი, 2018.
დიდღვაბუნის ციხე

დიდღვაბუნის ციხე — ადრინდელი ფეოდალური ხანის ხუროთმოძღვრების ძეგლი, ციხე მდინარე ცხენისწყლის ხეობაში (ხონის მუნიციპალიტეტი). მდებარეობს მდინარეების ოხვირისა და ცხენისწყლის შესაყარში. მის ჩრდილო-დასავლეთით პატარა ბორცვზე შემორჩენილია მომცრო ციხის ნაშთი, როგორც ჩანს იგი დიდღვაბუნის ციხის მისადგომებს იცავდა. დიდღვაბუნის ციხე კონტროლს უწევდა ცხენისწყლის ხეობაზე გამავალ გზას, რომელიც ლეჩხუმსა და სვანეთს ბართან აკავშირებდა. ზოგიერთი მკვლევარი მას უქიმერიონის ციხესთან აკავშირებს. ენციკლოპედია „საქართველო“, ტ. 2, თბ., 2012. — გვ. 427.
დიორიტი

დიორიტი (ფრანგ. diorite, ბერძნ. diorízo — ვარჩევ) — ნაცრისფერი სრულკრისტალური საშუალო სიმჟავიანობის (SiO2 55-65%) მაგმური ინტრუზიული ქანი. დიორიტის მთავარი მინერალებია საშუალო პლაგიოკლაზი, რქატყუარა, იშვიათად შეიცავს პიროქსენსა და ბიოტიტს, ზოგჯერ — კვარცსაც; აქცესორული მინერალებია — აპატიტი, მაგნეტიტი, ილმენიტი და სხვა. დიორიტი ნაკლებადაა გავრცელებული და გვხვდება გრანიტოიდულ ინტრუზიებში უბნების სახით, ზოგჯერ ქმნის შტოკს, დაიკს, ლაკოლითსა და სხვა. დიორიტის საბადოები ცნობილია დიდ ბრიტანეთში, იტალიაში, გერმანიაში, ფინეთში, შვედეთში, რუმინეთში, თურქეთში, ეგვიპტეში, ახალ ზელანდიაში, აშშ-ში. იყენებენ სამშენებლო და მოსაპირკეთებელ მასალად. ძვირფასი საშენი მასალაა. დიორიტისგან ამზადებენ სხვადასხვაგვარი სახეობის საგზაო ქვას. ზოგიერთი დიორიტი მდიდარია ფერადი ელფერით, კარგად ექვემდებარება გაკრიალებას. ძველ ეგვიპტესა და მესოპოტამიაში იყენებდნენ როგორც სკულპტურულ მასალას. მაგარი, მტკიცე და სინათლეგაუმტარი დიორიტი სკულპტურაში ექვემდებარება განზოგადებულ დამუშავებას. დიორიტი გავრცელებულია საქართველოშიც. აღსანიშნავია მოსაპირკეთებელი წიფის კვარციანი დიორიტის საბადო (802 ათასი მ³). ↑ ქართული საბჭოთა ენციკლოპედია, ტ. 3, თბ., 1978. — გვ. 561. ↑ დიორიტი — უცხო სიტყვათა ლექსიკონი ↑ დიორიტი — დიდი რუსული ენციკლოპედია. დაარქივებულია ორიგინალიდან — 2021-04-22. ციტირების თარიღი: 2021-04-22. ↑ დიორიტი — სამთო ენციკლოპედია ↑ იმერეთის მხარე
გრანოდიორიტი

გრანოდიორიტი — სრულკრისტალური მაგმური ინტრუზიული ქანი. მომწვანო-მონაცისფროა. შეიცავს კვარცს, მინდვრის შპატებს, ბიოტიტს, რქატყუარას, პიროქსენსა და სხვა. ქმნის ინტრუზიულ სხეულებს — ბათოლითებს, შტოკებსა და ლაკოლითებს. გავრცელებულია ნაოჭა სარტლებში, კერძოდ, კონტინენტების აქტიურ კიდეებსა და ტექტონომაგმატურ აქტივაციის ზონებში. გვხვდება დაახლოებით ყველა იმ რაიონში, სადაც გავრცელებულია მჟავა სიღრმული ქანები. მშენებლობაში იყენებენ როგორც მოსაპირკეთებელ ქვას. გრანოდიორიტისგან იყო გამოჭრილი როზეტის ქვა. გრანოდიორიტი — სტატია დიდი რუსული ენციკლოპედიიდან (რუსული) გრანოდიორიტი — სტატია ენციკლოპედია ბრიტანიკიდან (ინგლისური) გრანოდიორიტი — სამთო ენციკლოპედია (რუსული)
გრანსონის ბრძოლა

გრანსონის ბრძოლა — 1476 წლის 2 მარტს გრანსონის რაიონში (შვეიცარია) ბურგუნდიის ჰერცოგ შარლ გულადის ჯარსა (20 ათასამდე კაცი) და შვეიცარიელებს (18 ათასი კაცი) შორის მომხდარი ბრძოლა. შარლ გულადი შეიჭრა შვეიცარიაში და გრანსონის სიმაგრე აიღო. შვეიცარიელებმა ჩრდილოეთიდან შეუტიეს და მტრის ავანგარდი შეავიწროვეს. შარლ გულადმა ვერ გამოიყენა შეტევისათვის ხელსაყრელი მომენტი, შვეიცარიელებმა იერიში მოიგერიეს და მოწინააღმდეგე უკუაგდეს. ბურგუნდიელებმა გაქცევით უშველეს თავს. შვეიცარიელებმა 250 მებრძოლი დაკარგეს, ბურგუნდიელებმა — 1500. ამ გამარჯვებამ ხელი შეუწყო შვეიცარიის ძალების დარაზმვას ბურგუნდიის წინააღმდეგ შემდგომი ბრძოლებისათვის. ქართული საბჭოთა ენციკლოპედია, ტ. 3, თბ., 1978. — გვ. 254.
ხეფრენის პირამიდა

ხეფრენის პირამიდა — პირამიდა ეგვიპტეში. გიზის სამი დიდი პირამიდიდან სიდიდით მეორეა. მდებარეობს დიდი სფინქსის სიახლოვეს. სავარაუდოდ აშენებულია ძვ. წ. XXVI საუკუნეში. ამჟამინდელი სიმაღლეა 136,4 მ. აგებულია კირქვის ბლოკებით (თითოეულის წონა 2 ტონაზე მეტია). ხეფრენი იყო ძველი ეგვიპტის ფარაონი, ხეოფსის მემკვიდრე (შესაძლოა შვილი ან ძმა). შეგიძლიათ იხილოთ მედიაფაილები თემაზე „ხეფრენის პირამიდა“ ვიკისაწყობში. ხეფრენის პირამიდა დაარქივებული 2013-05-27 საიტზე Wayback Machine. (ინგლისური)
ანდრია კონჩალოვსკი

ანდრია კონჩალოვსკი (რუს. Кончаловский, Андрей Сергеевич; ინგლ. Andrei Konchalovsky; დ. 20 აგვისტო 1937, მოსკოვი) — საბჭოთა, რუსი და ამერიკელი თეატრისა და კინოს რეჟისორი, სცენარისტი, საზოგადო და პოლიტიკური მოღვაწე. რსფსრ სახალხო არტისტი (1980). კინოაკადემიის ნიკას პრეზიდენტი. დაიბადა მამამისის — მწერლის სერგეი მიხალკოვისა და დედამისის პოეტისა და მთარგმნელის — ნატალია კონჩალოვსკაიას ოჯახში. კინორეჟისორის — ნიკიტა მიხალკოვის უფროსი ძმა. შემოქმედებითი მოღვაწეობის დაწყებით ეტაპზე თავს ანდრონს უწოდებდა, აგრეთვე მიიღო ორმაგი გვარი — მიხალკოვ-კონჩალოვსკი. დაამთავრა ცენტრალური მუსიკალური სკოლა (1952) და მოსკოვის კონსერვატორიის აკადემიური მუსიკალურო კოლეჯი (1957). 1957-1959 წლებში სწავლობდა მოსკოვის სახელმწიფო კონსერვატორიაში. 1964 წელს დაამთავრა სერგეი გერასიმოვის სრულიად რუსეთის კინემატოგრაფიის სახელმწიფო უნივერსიტეტი (მიხეილ რომის სახელოსნო). 1980 წელს საცხოვრებლად აშშ-ში გადავიდა, სადაც გადაიღო რამდენიმე ცნობილი კინოფილმი, რომელთაგან აღსანიშნავია ტანგო და კეში (1989). 1990-იანი წლების დასაწყისში დაბრუნდა სამშობლოში. 1997 წელს აშშ-ში გადაიღო მინი-სერიალი ოდისევსი, სადაც მთავარი როლი შეასრულა არმანდ ასანტემ. ნაყოფიერად მოღვაწეობს აგრეთვე თეატრში. ანდრია კონჩალოვსკი კინოფილმების ინტერნეტ-მონაცემთა ბაზაში ანდრია კონჩალოვსკის ოფიციალური საიტი